2.

A közszolgáltatási kötelezettségek a következő pontokat érintik: Szállítási kapacitás és a szolgáltatások folyamatossága: Minden egyes útvonalon az üzemeltetők összessége által felajánlott kombinált légi utasforgalmi és teherforgalmi szállítási kapacitásnak legalább az I. mellékletben meghatározott szállítási kapacitással egyenlőnek kell lennie. A szolgáltatások nyújtását legalább a teljes naptári évre garantálni kell és az alábbiakban felsorolt esetek kivételével a szolgáltatások felfüggesztésére csak hat hónapos előzetes értesítés útján kerülhet sor. A szállítási kapacitás csökkentésére a portugál Polgári Légiközlekedési Hatóság előzetes engedélye birtokában kerülhet sor, és hat hónapnál hamarabb nem alkalmazható abban az esetben, ha annak következtében az ajánlott teljes szállítási kapacitás ennek a szakasznak az első bekezdésében említett határérték alá csökkenne. A portugál Polgári Légiközlekedési Hatóság a csökkentésre vonatkozó értesítés kézhezvételétőll számított 30 napon belül köteles választ adni az üzemeltetőnek. Vis maior esetektől eltekintve a közvetlenül a légi fuvarozó terhére róható járattörlések száma nem haladhatja meg az adott forgalmi idényre tervezett járatok számának 2 %-át. A „járattörlés” olyan menetrendszerű járat elindításának az elmulasztását jelenti, amelyre legalább egy utasférőhelyet foglaltak. A légifuvarozás előre nem látható körülmények, vis maior vagy egyéb okok miatti időszakos megszakítása esetén a tervezett szállítási kapacitást legalább 60 %-kal meg kell növelni attól a naptól kezdődően, amikor a fuvarozás teljesítése ismételten megkezdhető, és addig a napig kell ezen a szinten fenntartani, amikorra a megszakítás időtartama alatt felhalmozódott teljes forgalmi hátralék feldolgozása megtörténhet. Járatok pontossága: Vis maior esetektől eltekintve a közvetlenül a légi fuvarozó terhére róható 15 percet meghaladó késések legfeljebb a járatok 15 %-ánál fordulhatnak elő. Alkalmazott repülőgéptípusok és működési feltételek: A szolgáltatások nyújtásában legalább 90 főnyi férőhelyet biztosító és hivatalos tanúsítvánnyal rendelkező sugármeghajtású repülőgépeket kell alkalmazni. A Horta és Pico repülőtereket érintő forgalomban az üzemeltetők kötelesek figyelembe venni a Portugál Légiközlekedési Közlönyben (AIP) kihirdetett feltételeket. Minimális járatsűrűség: — A Lisszabon/Ponta Delgada/Lisszabon útvonalon egész évben legalább napi egy menettérti járat 08.00 és 21.00 óra között; heti gyakorisággal egy járat kombinálható a Lisszabon/Santa Maria/ Lisszabon járattal; — A Lisszabon/Terceira/Lisszabon útvonalon egész évben hetente különböző napokon legalább négy menettérti járat 08.00 és 21.00 óra között; heti gyakorisággal egy járat kombinálható a Lisszabon/Pico/Lisszabon járattal; — A Lisszabon/Horta/Lisszabon útvonalon egész évben hetente legalább három menettérti járat nem egymást követő napokon 08.00 és 21.00 óra között; — A Funchal/Ponta Delgada/Funchal útvonalon egész évben hetente legalább egy menettérti járat; — Az Oporto/Ponta Delgada/Oporto útvonalon egész évben hetente legalább két menettérti járat; a járatok közül az egyik tartalmazhat lisszaboni megállást októbertől júniusig. — A Lisszabon/Santa Maria/Lisszabon útvonalon hetente legalább egy menettérti járat, amely kombinálható a Lisszabon/Ponta Delgada/Lisszabon járattal; — A Lisszabon/Pico/Lisszabon útvonalon egész évben hetente legalább egy menettérti járat, amely összekapcsolható a Lisszabon/Terceira/Lisszabon járattal. Abban az esetben, ha a légi fuvarozó(k) a kiadott menetrend szerint naponta több mint egy járatot indít(anak), akkor járatokat 6:30 indulási helyi idő és 00:30 érkezési helyi idő között kell üzemeltetni. Naponta legalább egy járatot 8h00 és 21h00 között kell üzemeltetni, melyek közül az egyik járatot hetente leglább háromszor 14h00 előtt. Amennyiben eleget tesznek a bizottsági közleményében megállapított minimum gyakoriságnak és befogadóképességnek, a légi fuvarozók a fent meghatározott menetrenden kívül további járatokat is üzemeltethetnek. Ezzel a lehetőséggel kizárólag a nemzeti repülőterek törvényben előírt működési feltételeinek tiszteletben tartása mellett élhetnek. Amennyiben a légifuvarozó(k) a benyújtott menetrendben a Funchal/Ponta Delgada/Funchal, Lisszabon/Santa Maria/Lisszabon és Lisszabon/Pico/Lisszabon útvonalakon hetente több, mint egy járatot tervez(nek), akkor ezeket különböző napokon kell üzemeltetni. A Lisszabon/Terceira/Lisszabon, Lisszabon/Horta/Lisszabon és Oporto/Ponta Delgada/Oporto útvonalakon a járatokat a teljes hét folyamán arányosan elosztva kell üzemeltetni. Ha egy adott útvonalon az összes fuvarozó által üzemeltetett járatok száma több, mint hat, akkor naponta legalább egy járatot kell indítani. Viteldíjak: 1. A menetdíjak rendszerének az alábbiakat kell tartalmaznia: a) Egy feltételekhez nem kötött turista osztályú menetdíjat, valamint a különféle keresleti szegmensek kielégítésére szolgáló szinteket és feltételeket tartalmazó viteldíjak választékát (turistaosztály, üzleti osztály, darabáru-fuvardíj, különleges termékek fuvardíja, stb.). b) egy menettérti 221 euro árú PEX viteldíjtételt az Azori-szigetek és a kontinentális Portugália közötti járatokra, valamint egy menettérti 162 euro árú PEX viteldíjtételt az Azori-szigetek és Funchal közötti járatokra; c) a legalább hat hónapja az Azori Autonóm Régióban a kontinentális Portugáliával vagy Funchal városával közvetlen járattal összekötött szigeten vagy a Madeirai Autonóm Régióban állandó lakóhellyel rendelkező személyek a teljes rugalmasságot biztosító turistaosztályú repülőjegy árából 33 % kedvezmény igénybevételére jogosultak; d) azok a 26 éves vagy annál fiatalabb életkorú diákok, akik az Azori Autonóm Régióban rendelkeznek lakóhellyel és a kontinentális Portugália területén található oktatási intézményekben tanulnak vagy a kontinentális Portugália területén rendelkeznek lakóhellyel és az Azori Autonóm Régióban található oktatási intézményekben tanulnak, a teljes rugalmasságot biztosító turistaosztályú repülőjegy árából 40 % kedvezmény igénybevételére jogosultak; e) Olyan napokon, amikor nincs közvetlen légijárat a Funchal/Ponta Delgada/Funchal útvonalon, akkor az Azori Autonóm Régióba vagy az onnan utazó 26 éves vagy annál fiatalabb életkorú diákok utazhatnak Lisszabon érintésével, azzal a kikötéssel, hogy a teljes utazásra ugyanannak a légi fuvarozónak a járatait kell igénybe venniük. Az ilyen menetrendben lisszaboni útmegszakítás nem engedélyezett. f) A maximális teherfuvarozási díjtételeket a II. melléklet tartalmazza. Minden egyes légi fuvarozónak azonos viteldíjrendszert kell alkalmaznia az 1. szakaszban meghatározott útvonalakon, attól függetlenül, hogy az indulási vagy érkezési hely Lisszabon vagy Oporto, és a viteldíjak alkalmazásának diszkriminációtól mentesnek kell lennie, ugyanakkor azonban reklámcélú kedvezmények időről időre felajánlhatók a helyközi járatokra. A viteldíjakat mind az értékesítési helyeken, mind az utasfelvételi pultoknál közzé kell tenni. 2. Az állandó lakosok és a diákok a következő nettó összegeket fizetik a fenti 1. bekezdés (c) és (d) pontjában meghatározott kedvezmények levonása után: a) 184 eurót az Azori Autonóm Régió lakosai a kontinentális Portugáliába irányuló menettérti utazásaik alkalmával; b) 160 eurót az Azori Autonóm Régió és a Madeirai Autonóm Régió lakosai az Azori-szigetek és Funchal közötti menettérti utazásaik alkalmával; c) a diákok 143 eurót az Azori-szigetek és a kontinentális Portugália közötti menettérti utazásaik alkalmával, valamint 101 eurót az Azori-szigetek és Funchal közötti menettérti utazásaik alkalmával. Az 1 bekezdés (b) és (f) pontjaiban, valamint a 2. bekezdés (a), (b) és (c) pontjaiban meghatározott viteldíjak felülvizsgálatára 2006. április 1-jétől kezdődően minden évben sor kerül az előző évre vonatkozó inflációs adatok alapján, amelyeket a portugál Polgári Légiközlekedési Hatóság által a Grandes Opções do Plano (Fő tervezési adatok) című kiadványban kihirdet és a kérdéses útvonalakon működő légi fuvarozókkal február 28-ig közöl. A légi fuvarozók különdíjat számíthatnak fel az üzemanyag árának emelkedése miatt bekövetkező többletköltségek (TK) kompenzálására, amelyet három hónaponként felülvizsgálnak, és amelynek kiszámításához a következő képletet alkalmazzák egész számra kerekítve: TK = k x (b – 50,00) ahol: TK az üzemanyag OW többletköltsége K 0,684862 x az előző negyedévi USD/Euro középárfolyam B az előző negyedévi hordónkénti USD átlagár A fuvarozók szintén felszámíthatnak maximum 16 euro, illetve 4 euro különdíjat a helyfoglalási és jegykiadási szolgáltatások után, a közvetlen értékesítési helyeken, illetve a telefonos „call center” értékesítési rendszeren keresztül. 3. Az állam a törvényben meghatározott feltételekkel támogatást nyújt az állandó lakosok és a diákok utazásaihoz, amennyiben az üzemeltetők az 1. és 2. bekezdésekben meghatározott feltételeket és viteldíjakat alkalmazzák. 2006-ben az állami támogatás összege menettérti utanként 87 euró lesz. Az Azori Autonóm Régió repülőtereire tartó vagy repülőtereiről indított olyan légijáratok esetében, amelyek nem menetrendszerű járatként közlekednek a kontinentális Portugália vagy Funchal repülőterei viszonylatában, a fent megállapított viteldíjakat és fuvardíjakat kell alkalmazni. A kontinentális Portugália és az Azori Autonóm Régió között, illetve az Autonóm Régiók közötti útvonalakon utazó légiutasok két, tehát menetirányonként egy-egy repülési szelvény igénybevételére jogosultak, az Azori Autonóm Régión belül utazó légiutasok jogosultsága pedig: — két repülési szelvény a nem állandó lakosok esetében; — három repülési szelvény az állandó lakosok és diákok esetében; — Corvo viszonylatban egy további repülési szelvény igénybevétele engedélyezett azokra a napokra, amikor nem indul járat. Azokon a napokon, amikor a szigetek valamelyikéről nincs közvetlen járat a kontinentális Portugália vagy Funchal eléréséhez, az állandó lakosok és a diákok más megközelítési útvonalat is igénybe vehetnek. A fenti támogatásokon túlmenően az állam támogatja az olyan szigetekről vagy szigetekre utazó utasok utazási költségeit, amelyeknek nincs közvetlen összeköttetésük a kontinentális Portugália vagy Funchal repülőtereivel. Az utazási költségek kiszámításához az Azori Autonóm Régió kormánya által az autonóm régió területén belüli útvonalakra megállapított viteldíjakat veszik figyelembe. Meg nem jelenési díj a vonatkozó turista osztályú referencia viteldíj 10 %-ának a mértékéig alkalmazható. Ezeket a közszolgáltatási kötelezettségeket a más fuvarozókkal más indulási és érkezési helyek – Lisszabon, Porto és Funchal kivételével – viszonylatában üzemeltetett járatok viteldíjairól szóló megállapodások sérelme nélkül kell alkalmazni. A légi fuvarozók kombinálhatják légijárataikat és használhatják ugyanazokat a járatszámokat azzal a megkötéssel, hogy ezt előzőleg engedélyeztetniük kell a portugál Polgári Légiközlekedési Hatósággal. Légijáratok értékesítése: A légijáratok szolgáltatásait legalább egy számítógépes helyfoglalási rendszeren keresztül kell értékesíteni. Átszállási feltételek: Ha az érintett járatokat különböző légi fuvarozók üzemeltetik, azok kötelesek egymás között megállapodást kötni arra vonatkozóan, hogy az Azori Autonóm Régió bármelyik repülőterére/repülőteréről utazó állandó lakosok és diákok számára engedélyezik utazásuk különféle szakaszain másik üzemeltető szolgáltatásainak az igénybevételét. Teherszállítás és postaforgalmi szolgáltatások Járatonként legalább két tonna befogadóképességet kell nyújtani la postai küldeményeket is magában foglaló rakomány számára; a légi fuvarozó által kínált teherszállítási kapacitást a hét napjaira egyenletesen elosztva kell biztosítani a következő minimális követelmények figyelembevételével: — 30 tonna naponta a Lisszabon/Ponta Delgada/Lisszabon útvonalon; — 25 tonna azokon a napokon, amelyekre minimális szolgáltatási kötelezettség van előírva a Lisszabon/Terceira/Lisszabon útvonalon; A Lisszabon/Pico/Lisszabon menettérti útvonalon hetente biztosítani kell két tonna teher- és postarakomány elhelyezését. Az egyes repülőutakra számított teherszállítási és postaforgalmi befogadóképesség meghatározása a következő képlet alkalmazásával történik: C = P – (0,75 x S x 97) ahol C a repülőjáratonként rendelkezésre bocsátott teherforgalmi és postaforgalmi befogadóképesség kg-ban; P a rakomány teljes tömege kg-ban, utasokkal, csomagokkal, teher-és postarakománnyal együtt, amelyek egy meghatározott ágazatban repülőgépen szállíthatók (engedélyezett forgalmi tömeg), és amely a leszállásnál engedélyezett maximális súly és az üzemeltetési súly (repülőgép, személyzet, üzemanyag, catering és egyéb működési tételek) különbsége alapján kerül kiszámításra. S a repülőgépen rendelkezésre álló utasférőhelyek száma; 0,75 a 0,75 % terhelési tényezőként alkalmazott együttható 97 megfelel egy felnőtt utas átlagos súlyának a hozzátartozó csomagokkal együtt (84 kg + 13 kg) a JAR-OPS 1.620 előírása szerint.